Neko Harbour

Neko Harbour er ei lita bukt på østsiden av Andvord Bay på vestkysten av Den antarktiske halvøy. Bukta ble oppdaget og grovt kartlagt av Belgica-ekspedisjonen i februar 1898, og benyttet som havn av Salvesens flytende hvalkokeri «Neko» mange av fangstsesongene mellom 1911 og 1924. I 1913 gjennomførte den skotske geologen David Ferguson grundigere kartlegging av området, og han navnga bukta etter hvalkokeriet.

En argentinsk felthytte ble reist i den sørøstre enden av bukta i mars 1949 og navngitt «Capitán Fliess» etter kaptein (senere admiral) F. Fliess. Hytta ble ødelagt i 1951, men gjenoppbygd året etter som midlertidig tilfluktssted.

Referanser

Eksterne lenker 
 

Antarktishalvøyas geografi
Bukter i Antarktis
Havner i Antarktis
Artikler i Antarktis-prosjektet